Historia de volapük

**[[Volapük]]** es un lingua artificial, create per un sacerdote german Johann Martin Schleyer in 1879, con le intention de facilitar le comprension inter personas de distincte culturas. In su prime annos illo obteneva un grande successo e se estima que quasi cento milles personas poteva esser considerate parlatores del lingua al initio del seculo 20. Nonobstante, le relative complexitate del grammatica (in comparation con su principal concurrente, Esperanto, apparite in 1887) e grave divisiones inter le parlatores provocava le declino del lingua. Actualmente, illo es practicate per un parve gruppo de enthusiastas.

## Periodo classic

### Nascentia del volapük (1878-1880)

In 1878, in le numero de martio del magazine de poesia catholic german, Sionsharfe, publicava notas parve del director del magazine, Patre Schleyer, sur le necessitate de un alphabeto phonetic international que poterea transcriber le sonos de tote le linguas del mundo. Secundo le legenda, Schleyer habeva iste idea quando ille audiva le clamores de un agricultor de su vico qui se plangeva que un littera que ille habeva inviate a su filio, qui viveva in Iowa, habeva essite retornate, proque ille habeva facite un error in scriber "Eiauä", secundo le pronunciation german, sur le adresse. Con le systema de Schleyer, le agricultor, mesmo sin cognoscer le orthographia american "Iowa", poterea usar le nove orthographia international "Aioua". In le mesme numero de Sionsharfe, ille elaborava e publicava dunque un projecto de alphabeto, basate sur le multe linguas que ille cognosceva. Schleyer submitteva su manuscripto al administration postal german, que lo publicava in le jornal official del Union Postal Universal, sed sin responsa.

Postea, in un nocte de insomnia de martio 1879, post un viage in le plurilingue Austria-Hungaria que habeva excitate su reflexion, le patre Schleyer habeva un crise mystic, que illo narrava postea in le sequente terminos:

:*« De maniera jam mysteriose e mystic, durante un nocte obscur in le presbyterio de Litzelstetten, presso Constanza [...], durante que io pensava profundemente a le follias, rancores, afflictiones e infortunas de nostre tempore, tote le edificio de mi lingua international appareva subito in tote su splendor ante mi oculos spiritual. Pro render tributo al veritate, e render le justitia al sage, io debe dicer que iste nocte de martio 1879, io esseva multo fatigate. Ergo, io pote solmente proclamar con gratitude e humilitate que io debe al mi bon genio le systema integre del lingua international volapük. Le 31 martio 1879, io comenciava a compilar e a rediger pro le prime vices le principios de mi grammatica. »*

Alora ille pone a latere su idea de un alphabeto phonetic (in despecto de ille lo usa regularmente) pro complir lo que ille crede es un mandato divin: crear un lingua artificial completemente capace de unir le humanitate disjuncte. Durante un nocte e un matino, del 30 al 31 de martio de 1879, Schleyer scribeva le grammatica (o al minus un prime schizzo del grammatica) de un lingua completemente nove: le volapük (vol-, derivation del anglese "world" pro "mundo", -a- pro le genitivo e -pük, derivation del anglese "speak": le volapük es tunc le "lingua del mundo"). Secundo Roberto Garvía, le volapük de Schleyer non nasceva como lingua international pro resolver problemas de communication, ma como un complemento de su cercas del orthographia phonetic; illo non es un "solution de un problema", ma un "solution in cerca de un problema".

Ille publicava iste grammatica le mense sequente, in maio de 1879, como supplemento a Sionsharfe. Jornales quotidian reportava le nascentia de iste projecto e, ja iste anno, volapükistas se trova in Germania, in Austria-Hungaria, e mesme in le Statos Unite. Iste prime successos conduce al publication, in 1880, del prime manual in lingua german de volapük, marcante le ver diffusion de volapük inter un plus ample publico, foras le catholicos german e, plus generalmente, inter tote le germanophones.

### Crescentia del movimento usque le prime congresso (1881-1884)
Tamen, es particularmente per le ligamines de su creator con le mundo catholic, e plus particularmente con illo del pressa catholic, que le Volapük pote propagar se trans le Europa germanic. Le expansion es tal que Sionsharfe presto se monstra insufficiente, e on debe pensar a crear un organo dedicate, lo que se face ja in 1881 con le prime publico del Volapükabled zenodik (Central jornal del Volapük), un revista que non cessa su publication usque 1908.

In 11 de maio de 1882, le prime Volapük club es fundate in Alberweiler (Wurtemberg). Poco postea, Volapük arriva in Svedia, ubi se funda le secunde club. Intertanto, grammaticas e dictionarios in lingua german se succede un al altere.

Assi, in un momento quando Volapük es parlate quasi exclusivemente per germanophonos, se tene su prime congresso international in Friedrichshafen, le 26 e 27 de augusto 1884. Illo non es surprendente que le lingua usate in su labores es le german e non le Volapük, date le audientia, essentialmente germanic, e le juvenilitate del lingua.

### Internationalisation del movimento e prime crisis (1885-1887)
Post le prime successo, le movimento volapük continua su progresso. Jornales e manuales se multiplica e le movimento nederlandese se distingue per su activitate.

1886 es un anno pivotal, que marca le initio del ver internationalisation e, paradoxemente, le initio del crises que posteriormente vincera le movimento. Es athena que entra in scena "le personage le plus importante in le historia del volapük post Schleyer", Auguste Kerckhoffs. Professor de germano e francese de origine nederlandese, le Dr. Kerckhoffs (ille es un doctor in litteratura german) qui instrue al Schola alte de studios commercial de Paris, es particularmente cognoscite in ille epocha per su labor sur le cryptographia; ille es le autor de un serie de duo articulos titulate "Le cryptographia militar" in le quales ille presenta le famose principio de Kerckhoffs que ancora hodie es inseniate. Es durante su investigationes in le cryptographia que ille incontra le prime vice le linguas construite, in particular le solresol de Francois Sudre que alcun vices esseva usate per le militares.

A partir de 1885, deveniente un volapükista, ille introduce con successo le volapük in Francia. Ille da cursos e publica, inter altere, un Curso complete in 1886, que ha septe editiones ille anno (e le octave in 1887) e que es traducite in multe linguas, e lancea un revista, del qual ille essera le redactor-chef durante tote su existentia. Ille etiam crea le "Association francese pro le propagation del volapük", officialmente fundate le 8 de april 1886, del qual ille deveni le secretario general, mentre Ernest Lourdelet es le presidente. Le proxime anno, Kerckhoffs equipa su Curso complete con un dictionario.

Ja in 1887, le volapük pare haber supplantate tote concurrentia. In un articulo del jornal Le Temps de januario de ille anno, post haber irridite le propositiones de reforma del orthographia francese (le "fonetismo") e del projectos de lingua auxiliar international, un jornalista anonyme scribe:Mi opinion es que illos veni tro tarde. Le volapük ha un avantage incommensurabile super illos. [...] Si un lingua universal ha ulle possibilitate de importar in le mundo commercial, certemente es illo. Il non existe plus alcun angulo del mundo civilisate, per remote que il es, ubi illo non ha adeptos.Grande nomines del scientia de ille epocha adhere al movimento, particularmente in Germania (Alfred Kirchhoff, Max Müller...) e octo nove revistas nasce ille anno. Ma lo que realmente marca le anno 1887 es le secunde congresso del volapük, que se teneva a Munich del 6 al 9 de augusto. Plus grande e plus international que le congresso de 1884, con circa 200 participantes, illo tamen es plus german que le movimento in veritate, e le majoritate del discussiones se face de nove in le germano.

Ma si Volapük ha sin dubita trovate su publico, le lingua non face solmente amicos. Como scribe Jean-Paul Lescure a proposito de Francia:Ab le momento de su diffusion in Francia, Volapük ha provocate discussiones violente in le sphera public: le pressa, le casas de edition, le scenas de theatro repercute le argumentos excambiate. Lingua international o universal pro unes, immense fumisteria que non es bon que pro facer rider pro alteres, le thema non lassa indifferente, e permittite mesmo facer uso de argumentos nationalista criticante su inventor [Germano].In addition al antipathias provocate foras del movimento, problemas interne del lingua comencia a sentir se. Pro isto, le congresso decide crear un academia, le Kadem Volapükana. Schleyer, como creator del lingua, es nominate pro vita como "grande maestro" (cifal); Kerckhoffs, per contra, es le chef veritabile e es nomine director (dilekel).

Si Schleyer perde un poco de controlo super le lingua, ille conserva le potestate sur le movimento. In addition al academia, le congresso funda le Volapükaklub valemik, un association international de Volapük. Le dirigentes del movimento, qui es seligite per electiones, debe esser confirmate imperativemente per le Cifal.

### Verso le schisma del tertie congresso (1888-1889)

Le academia bicephale se confronta a grandiose problemas proque Schleyer e Kerckhoffs ha un vision differente de lo que debe esser le Volapük. Schleyer, durante su creation, face un puncto de honor de render possibile le expression de tote le nuances de linguas que ille cognosce. Ergo, le Volapük ha un grammatica relativemente ample. Ma quando le prime instructor diplomate in Volapük (volapükatidel), Karl Lenze, exalta le 505 440 formas possibile del verbo Volapük, Kerckhoffs, qui vide in le Volapük un lingua commercial e non literari o philosophic, e cerca ergo le major simplicitate, replica in su revista que isto pote portar le lingua a su ruina. In su Curso complete, ille propone alicun reformas que ille resume de iste maniera:

Ma ille adde subito postea que "voler ir ultra me parerea temerari e de natura a compromitter le admirabile unitate del systema." Plus, Schleyer lo accepta, proque ille accepta de facer del manual de Kerckhoffs le manual de referentia.

Le duo principal leaders del movimento se oppone certemente, ma pare esser ambos prestes a facer compromissos. Le movimento non es condemnate a priori; tamen, tanto in le plano organisational como in le plano linguistic, illo suffre divisiones tal grande que illo pone fin al "epocha auree" del Volapük.

In le plan organisational prime, Schleyer nega le election de Heinrich Schnepper, presidente del club de Munich e organisator del congresso de 1887, como chef del movimento german. Le club de Munich divide, e le movimento german, le plus importante movimento national, se fractiona in multe tendentias; le volapükistas foras de Germania non senti iste problema32.

Es in le plano linguistic que le schisma se face plus dur, e plus international tamben. Le conflicto amplifica inter le academia de Kerckhoffs, multo reformista (ille vole ir plus avante que lo que ille habeva proponite in su Cursus completus e su Dictionario, cf. supra), e Schleyer, qui tracta le lingua como su proprietate. Al principio, Schleyer recognosce le autoritate del academia. Ille mesmo es le prime a facer questiones al academia, ma ille judica que le responsas que se face a ille es troppo innovative. Le disputa crystallisa dunque circa le question del jure de veto que Schleyer reclama, e que le academia refuse (que solmente concede a ille un triple voto).

Il es in iste contexto de debilitation del movimento que le club volapükista de Nuremberg, create in 1885 sub le influentia de Leopold Einstein, adopta le esperanto in 1888 e forma assi le prime club esperantista del historia.

Continuante a adoptar le reformas de Kerckhoffs, e con le scopo de resolver iste problemas, le academia convoca in 1889 a Paris le tertie — e ultime usque hodie — congresso mundial de volapük. Tredece paises (inter illos Turchia e China) es representate, cata pais habente un numero de delegate proportionate a su population. Le duple tacha de iste congresso es ratificar le statutos del academia, que es solmente temporari, e validar le reformas votate per ille35.

Al contrario de le duo alteres, iste vices le discussiones ha loco principalmente in volapük, lo que face scribe a Ernst Drezen que « es sub forma de volapük que le principio de artificialitate del lingua international passa le examination practic36 ».

Tamen, iste congresso demonstra que le volapük suffre troppo defectos pro esser usate sin reformas. Como scribe, con un poco troppo de emphasis forsan, un idista del prime tempores:

Le reformas que le congresso monstrava necessari non es realisate per iste: illo non ha le tempore de tractar de questiones grammatic precise. Illo contenta se con reclamar a Kerckhoffs un grammatica "normal" (glamat nomik) sin ulle regulation superflue, lo que valida le vision "commercial" del lingua; e illo approba le decisiones del academia, lo que valida le option plus "a posteriori" que habeva prender le academico note 10. Finalmente, le congresso vota nove statutos pro le academia, reforciante su independentia respecte a Schleyer (le academia es qualificate como "autoritate unic in questiones linguistic" [§2]; pro validar un reforma refusate per Schleyer, illo debe votar con un majoritate qualificate de duo tertios [§15], lo que de facto rende impossibile ulle obstruction per parte de Schleyer, in un academie anteriormente devote a Kerckhoffs).

Schleyer, refusante iste evolution, declara le congresso e le academia illicite, e congrega su partisanos a Allmendingen, in maio 1889. Ille funda un nove academia, con Karl Zetter al suo capite, e substitue tote le hierarchia del movimento per personas devote a su causa, del scala mundial al scala urban, passante per continentes e paises. Le schisma es consummate.

### Stato del movimento in le momento del schisma (1889-1890)

In le momento que le schisma ha loco, le movimento volapükista es al su maximo. 283 clubs es registrate (in Europa certemente, ma anque in America como a San Francisco, in Africa como al Cap, o in Oceania como a Melbourne o Sydney) e 25 revistas (includente 7 que es solmente scribite in volapük) apparava regularmente; le lingua es inseniate per plus de 1600 professores diplomate (includente 950 valide per Schleyer e 650 per le Association francese pro le propagation del volapük - ergo per Kerckhoffs), qui pote usar manuales in 25 differente linguas. Apprender le volapük da accesso a plus de 384 libros o brochures, e le numero total de volapükistas es estimate a un million 40, usque in China e Japan. Es un movimento multo hierarchisate, con 11 grados, del Cifal, Schleyer, al tidels (professores pro le clubs minor)

Si on prende le typologia de linguas construite proponite per D. Blanke, qui les classifica non per lor optiones linguistic theoretic ma per lor uso real, le volapük face parte del classe de "semi-linguas" ("planned semilanguages"), e es un del rar linguas, con le occidental e le interlingua, qui ha attingite le stato 9 (uso oral international). Ergo, illo es un del quatro linguas construite historicamente le plus avantiate.

Sociologicamente, le volapükistas es quasi exclusivemente membros del burgesia. Secundo le *Yelabuk pedipedelas* (Annuario del diplomatos), nulle obrero practica le lingua, un facto que pote esser comparate con le esperanto, que ha interesse in le movimento obrer ab le initio. Le duo tendentias principal del movimento, ben que antagonistic, ha poco interesse in le obreros in general: Schleyer le conservator destina su lingua al élites del mundo, durante que Kerckhoffs vide in le volapük le lingua del commercio. Ergo, ben que le congresso de Lausanne del Prim International (1867) ha adoptate un motion favorabile al idea de lingua international, naturalmente non es verso le volapük que se volve le obreros con sympathias pro iste idea. De plus, le volapük attrahe solmente un minoritate de feminas, de 10 a 15% del volapükistas, que es multo plus basse que le rata que on trovara plus tarde inter le esperantistas. Le volapükista medie es un masculin catholic, germanophone, que proveni del classe medie superior.

### Le schisma (1889-1892)
Le destitution del academia de Kerckhoffs per Schleyer es refusate per le mesme Kerckhoffs. Conforme al demandas facite per le tertie congresso, ille propone un bloco de reformas. Le movimento, profundemente divisive, se extingue: le clubs claudite un post le altere, si illos non cambia al esperanto; le revistas, includente le de Kerckhoffs, cessa de apparer. Tamen, le academia publica un "Glamat nomik" in 1891. Iste mesme anno, Schleyer officialmente excludite le nomine de Kerckhoffs del lista de volapükistes, accelerante le sanguinamento in Europa latin principalmente "kerckhoffsiana", que le relative stabilitate del movimento in America, Asia e Europa germanophone non pote compensar.

In iste tempore, Kerckhoffs reduce su participation in le labores del academia. In 1892, pensante que le volapük es morte, fatigate de combatter in le academia, removite de su position de professor de germanico a causa de criticas troppo sever facite al regulas del ministerio del commercio e pro le maladia de su unic filia Pauline (qui mori le 9 de januario 1893 al etate de 28 annos), ille resigna.

Un comité es nominate pro manear le affaires currente del academia, que elige como director le russo Waldemar Rosenberger. Sub su direction, le academia abandonava le volapük, creante un nove lingua, le "idiom neutral", e prende un nove nomine, "Akademi internasional de lingu universal". In 1908, le quarte director del academia, Giuseppe Peano, lo face abandonar le "idiom neutral" e adoptar su proprie creation, le "latino sine flexione", sub le nomine de "Academia pro Interlingua". Kerckhoffs, pro su parte, abandonava le idea de un lingua auxiliar international e inseniava in diverse lyceos provincial usque un accidente ferroviari poneva fin a su vita le 9 de augusto 1903 in Därlingen, Switzerland; ille es sepultate in Paris con su filia.

### Le unitate reganiate de un movimento multo debilitate e le morte de Schleyer (1892-1912)
Le reformatores, abandonante le idea de un lingua auxiliar international o crear nove, Volapük retrova, multo debile, su unitate circa Schleyer. Solo maestro a bordo, ille continua a "meliorar" su lingua, faciente lo sempre plus arbitrari. Le ultime fideles, reunite circa Volapükabled zenodik usque ille cessa su activitate in 1908, publica ancora rar brochures, como in 1904 o 1916. In 1892 solmente 17 periodicos e 90 clubs remaneva; ancora contante 159 correspondentes in 1901, le Societate Mundial de Volapükistes claude su portas in 1912. Pro multe personas, le sperantias de vider Volapük devenir lingua auxiliar international es tote morte.

Le 27 novembre 1894, Schleyer es nominate Camerero Secret Surplus da Papa Leon XIII55, lo que dava a ille le titulo de "monsignor" sin esser episcopo. Le 16 de augusto de 1912 ille mori, legante (per testamento) al su amico le sacerdote Albert Sleumer, qui ha apprendite Volapük in 1892, post su declino (iam que ille habeva pensate originalmente a Rupert Kniele, grande volapükista del prime hora, qui abandonava le movimento post le schisma), le rolo de Cifal, comenciante un tradition de succession per nomination (ille lo nominate in 1910) que dura usque hodie.

### Rolo del esperanto
Qual rolo ha jocate Esperanto in le cadita del Volapük? L.L. Zamenhof, le creator de Esperanto, lo describe mesme in un discurso facite le 20 de augusto 1911 pro le 80 anniversario de Schleyer in le 7e Congresso mundial de Esperanto in Anversa:

Altere linguas, como Idiom Neutral, pote haber participate marginalmente in iste cadita; ma es le dissensiones interne qui es le responsabile.

Esperanto, al contrario, ha beneficiate partialmente del fallimento interne del Volapük, attrahente illes de su adherentes vetule qui, pensante que Volapük esseva morte, non dirigeva se verso le creation de un Volapükide (como le Academia) e non abandonava le idea (como Kerckhoffs), como lo faceva le membros del club de Nuremberg.

## Periodo reformate

### Reforma linguistic
Le movimento volapükista, reducite a pauc centenas de personas, circumscribite principalmente al nederlandese magazine "Nuns blefik se Volapükavol" (Breve novas del mundo de Volapük), organo del association nederlandese de Volapük (Volapükakluba valemik Nedänik), supervive. In 1891, le juvene subofficiero medical del armada nederlandese, le futur Doctor Arie de Jong, obteneva su prime diploma in Volapük; il corresponderea con altere volapükistas durante su ingagiamento militar in le nederlandese India, durante le qual ille essera un nominato al academia de Volapük in 1901.

Un vice devenite pensionario in 1921, Arie de Jong rencontra le Cifal Albert Sleumer, e communicava su intention de reformar le Volapük, per permitter le resurge de iste lingua international, que Sleumer acceptava. Arie de Jong descripe su motivationes in 1931 in le prefacio de su grammatica:

In 1929, reputante que su reforma es preste, De Jong retornava ancora a Sleumer pro presentar su reformas; depost, le duo Volapükistas visitava Switzerland junctemente con Jakob Sprenger, un altere academico, ma specialmente le proprietario del derectos de autor del obras de Schleyer. Omnes tres studiava e emendava un poco le projecto, e finalmente lo acceptava.

Duo annos postea, "Gramat Volapüka" e un dictionario Volapük-german e german-Volapük appareva del ben cognoscite editor Brill. Duo annos ancora passava ante que le Cifal officialisava le reformas per un decreto (büad Cifala):Le nove official Volapük emerge con mi cognoscentia e approbation como le resultato de le revision importante e radical del academico Arie de Jong [...]. Ben que io regretta que le cambios que es facite a Volapük es plus extensive que io expectava, io ha vidite con interesse e joia iste revisiones, proque con iste Volapük revidite il essera possibile reviver le movimento volapükista, e permitter al Volapük florescer de nove. Pro iste ration io exprime hic con emphase que io accepta le Gramat Volapüka e le Wörterbuch der Weltsprache scribe per le academico Arie de Jong.Iste reforma, le sol caso in le historia de lingua auxiliar ubi un communitate de locutores accepta profunde cambios unic vice, es le origine del Volapük nulik, que es le sol forma ancora usate hodie.

### Renovation relative del movimento
Albert Sleumer, post le morte de Schleyer, tentava con difficultate mantener vive le Volapük, publicante in 1914 un brevissime biographia de Schleyer que anque hodie es considerate autoritative, e dante conferentias ubi ille poteva. Postea veniva le Prime Guerra Mundial, que le movimento, ja multo afflicte, habeva grande difficultate a superar.

Ma in Nederlandia, Arie de Jong, qui ja ageva como "le poter post le throno", tentava de relancear le movimento con un certe successo. Ille succedeva a reformar le Association General Nederlandese de Volapük (Volapükaklub valemik Nedänik) per le organisation del 21e congresso le 21 de decembre 1931. Le anno sequente, ille fundava con le academico J. G. M. Reynders le Volapükagased pro Nedänapükans ("Revue Volapükiste pro Nederlandophonos"), que in facto jocava le rolo del ancian Volapükabled zenodik, e fundava un association pro Volapükistas qui vive extra Nederlandia. In 1934-1935, ille scribeva pro Albert Sleumer un serie de reformas in le organisation del movimento, e in 1934 ille esseva nominate director del academia (kadämal).

### Le Secunde Guerra Mundial e su consequentias

In 1935, le governamento nazi prohibiva tote le movimentos pro lingua international in Germania, ubi habitava Sleumer e ubi le plus grande numero de volapukistas resideva, post le Paises-Basse. Post le occupation de le Paises-Basse, iste lege extendeva se illac, ponente fin al action de de Jong e de su revista. Solmente in 1948, le Volapükagased pro Nedänapükans appareva de nove, con un edito intitulate "Finalmente post un longe tempore!" (Fino post tim lunik!).

Iste mesme anno, a causa de evidente difficultates material in un Germania destruite per le guerra, Sleumer transmitteva le rolo de Cifal al Suisse Jakob Sprenger, post que, ab 1947, de Jong expediva le affaires currente como "cifal nelaidüpik", Cifal provisorie. Malade, ille transmitteva in su vice, ab 1950, le posto a Johann Schmidt, e moriva le 26 de octobre, 1951. Considerante que un germano ancora non poteva diriger le movimento, specialmente a causa de problemas de dogana, Schmidt transmitteva su poteres, retenente su function, a Arie de Jong, devenite intertanto Vicifal (Cifal adjunete). In 1956, de Jong cedeva le redaction del Volapükagased pro Nedänapükans a Filippus Krüger, qui lo renominava simplemente Volapükagased in 1958. Le data in que de Jong cessava de ager con le poteres del Cifal es incognite, ma ille moriva le 12 de octobre, 1957 in Putten (ergo, illo es le terminus ad quem pro le resumption del poteres del Cifal per Schmidt).

### Superviventia del movimento post le morte de Arie de Jong
Post li morte de Arie de Jong, Volapük entra in su tertie phase: post lo de creation sub Schleyer, e lo de stabilisation sub Arie de Jong, veni lo de conservation, que dura usque hodie76. In un littera mandate le 22 de augusto 1972 a Brian Bishop per Johann Schmidt dice:

In 1962, Volapükagased cessava de apparer, ma le movimento continuava a publicar libros e vocabularios (le plus importante de iste periodo es forsan Jenotem valemapüka "Volapük", Historia del lingua universal "Volapük", publicate per Schmidt in 196479).

Le 8 de januario 1977, Schmidt moriva subitemente, e ille leva le rolo de Cifal al polyglotta nederlandese Filippus Johann Krüger (1911-1992) qui transmitteva lo a Brian Reynold Bishop (°1934), le Britanno, in 1984, que con un altere Britanno, Ralph Midgley (fundator del revista Vög Volapüka in 1989), nominato governator ("guvan"), reorganisava le activitates in Internet.

## Le volapük hodie
Con le advento de Internet, le movimento volapükista experimenta un nove impeto de activitate, includente le creation de paginas web, un gruppo de discussion Yahoo (nunc claude) e un pagina Facebook e in altere retes social (Discord, Reddit...) ubi on publica questiones super le lingua e su historia, ma etiam traductiones de scherzos, memes... Desde 2004, Wikipedia offere un version in volapük, que actualmente contine plus que 120 000 articulos, ben que majoritate de illos es solmente schizzi geographic create per robots.

A nivello institutional, in 2014, Hermann Philipps succede Brian Bishop como Cifal, cio es le director, successor de Schleyer, e, desde 2015, un vice-Cifal es nominate, Daniel Morosof, de Russia.

Hodie, le volapük non es plus proposte como lingua auxiliar international, e tote mention politic es absente del nove statutos del Societate International del Volapük (Sog bevünetik Volapüka) promulgate in 2007 per le Cifal de ille epocha, Brian Bishop. In un interview publicate in 2015 in un traduction in esperanto, Hermann Philipps negava le possibilitate de successo pro omne lingua auxiliar international. Secundo ille, le volapük es apprendite principalmente pro joco e pro le interesse historic o interlinguistic que presenta iste lingua.

Tamen, il ha scribentes qui monstra un interesse purmente linguistic pro le volapük. In Le Congrès, le tertie novella del Libro de arena, Jorge Luis Borges confide a un narrator qui resimila le per multe aspectos le mission de tractar del esperanto "eque, simple e economic" e "del volapük, que vole explorar tote le possibilitates linguistic, declinante verbos e conjugante substantivos". Secundo su traductor Jean Pierre Bernès, "Borges confessa per fiction le sue interesses permanente".

Le communitate se reuni principalmente circa de Facebook e del gruppo Yahoo ja mentionate, ma le parve revista Vög Volapüka (Le Voce del volapük), fundate in 1989 per Ralph Midgley (sub le nomine de Sirkülapenäd, Le Circular) e hodie editate per Hermann Philipps, adhuc publica cata mense nove, traductiones literari, notitias historic o grammatic, pro le attention del volapükistas. Le editor irlandese Evertypenote 19, ja responsabile del republication in facsimile del dictionario e de grammatica de Arie de Jong, publicava etiam un collection de novellas de fiction scientific publicate initialmente in Vög Volapüka, e labora super le publication de un traduction commentate del grammatica de Arie de Jong in anglese e germano.

Foras del circulos de volapükistas e interlinguistas, le volapük es cognoscite per su acceptation courante pejorative. Per exemplo, Charles de Gaulle lo mentionava in su conferentia de pressa del 15 de maio 1962:

Iste signification de "creation artificial sin anima" non es le sol superviventia pejorative del volapük in le linguage currente. In certe linguas, "volapük" ha assumite le senso de porcheria, inter le quales le danese, ubi le expression "det er det rene volapyk for mig" (litteralmente "es pur volapük pro me") corresponde al "es chinese" francese.

Vezes, le duo sensos pejorative se mixa. In su Lexicon of Musical Invective (Lexico de invectivas musical), ubi ille enumera criticas negative facite a obras musical del 19e e 20e seculo considerate posteriormente como chef-d'œuvres, Nicolas Slonimsky da duo referentias pro le entrata "volapük", ubi iste termino es usate pro qualificar symphonias o operas judicate tanto artificial como incomprehensibile.

## Referentias